2
Yunus syambayan ti a Hulasokwe
1 Ti a maskye hteike krala desy Yunus syambayan ti ity Ebutke 2 de byohe,
“O Hulasow O, atyatke kdyan yaw bonyo kabuk O,
desikeo mhwalas yaw.
Ti a wen mamatire ramin tike kkwairury,
desikeo mtwomolu telakkwe.
3 Kola motuk yaw bai wen demdemkwe ti a
tasike kditlalan ne, ma kkyahat eta yaw,
ode mala besa lan nekre ma kdyan eta yaw.
4 Ode krwekan ti ralakkwe ma kbwohe,
‘O Hulasow O, kola mesak yaw toha O de,
keskyede ana kswukar huruk ti Seimkwe.’
5 Kenw tasi ne ma ktwemar ei hahke,
ma matmyatikkwe kyait yaw de;
lkyekare kyaklela i ti usukkwe khatuke.
6 Ktwemar ei tasike krala lahuk ne ma,
kumin mamaty rala de,
ode lema khwe morifke de.
Keskye, Oi ne wasikw Hulasow O, ode Oi ne mbwity yaw
ma maditi yaw toha matmyatikkwe de.
7 O Hulasow O, kyoat a isnosmwaknakw mdedan bonyo knwenas a O,
ode wasikw sambayanare kyait O ti a Seimkwe kralake.
8 Iry a ktemare sir ne iry matohak ti a nitwomatu nekre,
ma khyury ma raditi sir toha Hulasow a maala eras sirke ode maloblobak sirke.
9 Klala yaw neke kuora ma klweru Animkwe,
ode ana kkwotal heal ma kabar ti O;
Ode tun kuhatetak ti Oare ana ktwoha,
kali mormyorif neke kyosy O a mmwesan bo.”
10 Lemadendye Hulasokwe yaso masy desike ma ti myutak Yunus ei rake.